Na osnovu člana 45 i 48 Zakona o finansiranju lokalne samouprave (“Službeni list Crne Gore”, br. 3/19), člana 57 stav 1 Zakona o budžetu i fiskalnoj odgovornosti (“Službeni list Crne Gore” br. 20/14, 56/14, 70/17, 4/18, 55/18 i 66/19) člana 35 Statuta Opštine Tivat ("Službeni list Crne Gore - opštinski propisi", br. 024/18 i 09/20) Skupština Opštine Tivat na sjednici održanoj \_\_\_\_\_ 2020. godine donosi

**ODLUKU**

 **O DUGOROČNOM ZADUŽIVANJU OPŠTINE TIVAT**

**Član 1**

Opština Tivat se zadužuje dugoročnim kreditom u iznosu od 3.000.000,00 € (trimiliona eura), radi obezbjeđivanja sredstava za realizaciju kapitalnih izdataka.

**Član 2**

Dugoročni kredit iz člana 1, ove odluke, obezbjeđuje se kod CKB BANKE OTP GROUP, odabrane na osnovu najbolje ponude, sa rokom vraćanja do 6 godina, pod sledećim uslovima:

* Dugoročni kredit: do 6 godina uključujući grejs period (1+5);
* Iznos: do 3.000.000,00 Eur;
* Namjena: Realizacija kapitalnih investicija Opštine Tivat;
* Grejs period: 1 godina uključena u rok otplate;
* Način otplate: mjesečni obračun i plaćanje kamate u grejsu; nakon čega jednakim mjesečnim anuitetima ili sezonski način otplate u skladu sa naknadnim dogovorom
* Kamatna stopa: 2,75 % p.a. + 6 mjesečni Euribor ( u slučaju negativnog Euribora računaće se vrijednost 0);
* Naknada za odobrenje kredita (jednokratno): 0,10 % od iznosa odobrenog kredita;
* Kolateral: Mjenica i mjenična ovlašćenja klijenta i ovlašćenja za naplatu Opštine Tivat;
* Zatezna kamata: 9% nakon 8 dana kašnjenja koja se obračunava na ratu u kašnjenju.

**Član 3**

Sredstva za otplatu kredita obezbijediće se iz Budžeta Opštine Tivat.

**Član 4**

Opština Tivat će za obezbjeđenje urednog vraćanja kredita dostaviti obezbjeđenja u skladu sa uslovima banke.

**Član 5**

Ovlašćuje se Predsjednik Opštine Tivat da podnese zahtjev za kredit sa potrebnom dokumentacijom i zaključi Ugovor o kreditu.

**Član 6**

Ova Odluka stupa na snagu osmog dana od dana objavljivanja u ,,Službenom listu Crne Gore – opštinski propisi''.

Broj: PREDSJEDNIK

Tivat, \_\_\_\_\_\_ 2020. godine dr Andrija Petković

OBRAZLOŽENJE

**Pravni osnov** za donošenje Odluke o dugoročnom zaduživanju Opštine Tivat sadržan je u članu 45 stav 1 Zakona o finansiranju lokalne samouprave (“Službeni list Crne Gore”, br. 3/19) kojim je propisano da se Opština može dugoročno zadužiti radi finansiranja kapitalnih izdataka dok je članom 48 stav 1 propisano da ugovor o zaduživanju potpisuje Predsjednik Opštine. Članom 57 stav 1 Zakona o budžetu i fiskalnoj odgovornosti (“Službeni list Crne Gore” br. 20/14, 56/14, 70/17, 4/18, 55/18 i 66/19) propisano je da Opština može uzimati dugoročne pozajmice i davati garancije uz prethodnu saglasnost Vlade, koja se daje na predlog Ministarstva finansija. Članom 35, stav 1, alineja 15 Statuta Opštine Tivat ("Službeni list Crne Gore - opštinski propisi", br. 024/18 i 09/20) propisano je da Skupština Opštine Tivat odlučuje o zaduživanju i davanju garancija u skladu sa Zakonom.

**Razlozi za donošenje:** Dugoročno kreditno zaduženje neophodno je radi obezbjeđivanja finansijske stabilnosti i realizacije kapitalnih izdataka:

-          Realizovane, a neisplaćene kapitalne obaveze prenesene iz 2020. godine;

-          Obaveze po osnovu kreditnog zaduženja prema Kfw banci prenesene iz 2020. godine;

-          Obaveze po osnovu faktičke eksproprijacije po presudama;

-          Ugovorena, a nerealizovana obaveza za saobraćajnicu MR2.

Obrađivač: Predlagač:

Sekretarijat za finansije Predsjednik Opštine